สวัสดีค่ะ สอบถามค่ะ แรกเริ่มเป็นตุ่มแดงเม็ดเล็กๆคันมากค่ะ ขึ้นที่ตัวเรียงขึ้นมาประมาณ 4-5เม็ด และมีที่แขนกับขา 1-2 เม็ดประปราย มีอาการคันมากๆค่ะ เลยใช้วิธีเกาตามรอบๆตุ่ม แต่มีเผลอเกาแรงโดนตุ่มจนเลืดออกค่ะ ทำให้ตุ่มขยายวงกว้างขึ้นประมาณ 1.5ซม. และมีน้ำใสๆออกมา เคยไปหา แต่ไม่สามารถรักษาและไม่สามารถให้คำตอบได้ค่ะ บอกให้สังเกตจากการใช้ชีวิตประจำวันดูเอง จึงสังเกตดู คาดเดาว่าทุกคั้งที่เป็นตุ่ม จะเป็นตอนที่เจอฝุ่นค่ะ ครั้งแรกที่เป็น ใช้เวลากว่าจะหายขาด 3-4เดือน โดยที่ไม่กินยาเลย แต่มีทายาบ้างบางครั้งที่นึกได้ ตอนนี้เป็นครั้งที่2แล้วค่ะ คันมากๆ อยากรบกวนให้คุณช่วยแนะนำค่ะ ขอบค่ะ
สวัสดีค่ะ อาการตุ่มแดงคันขึ้นบริเวณแขนขาดังกล่าวมานั้น อาจจะเกิดจากผื่นจากภูมิแพ้ผิวหนังซึ่งอาจสัมพันธ์กับไรฝุ่นตามที่นอน หรือผิวหนังอักเสบจากการแพ้สารสัมผัสที่ใช้เช่นสบู่ แชมพู โลชั่น หรือตุ่มจากการถูกแมลงกัด ตุ่มจากการติดเชื้อไวรัสหรือแบคทีเรีย เป็นต้นหากเป็นมาเรื้อรัง คันมาก อาจจะนึกถึงผื่นจากเรื่องภูมิแพ้หรือแพ้สารสัมผัสได้มากที่สุด ซึ่งควรตรวจหาสาเหตุให้แน่ชัด จะมีทั้งการเจาะเลือด การสะกิดที่แขนเพื่อดูว่าแพ้สารใด หรือการติดแผ่นทดสอบการแพ้สัมผัสที่หลัง แนะนำสอบถามแพทย์ผิวหนังที่รพ.ใกล้บ้านเพื่อขอรับทำการทดสอบดังกล่าว กรณีต้องการทราบสาเหตุที่แน่ชัดและต้องการหลีกเลี่ยง โดยแพทย์จะต้องตรวจดูก่อนว่ามีข้อบ่งชี้ที่จะส่งตรวจเพิ่มเติมหรือไม่ด้วยเบื้องต้นพยายามไม่ไปแกะเกาบริเวณที่เป็น ถ้าคันมาก ให้รับประทานยาแก้แพ้แก้คัน ใช้น้ำเปล่าสะอาดล้างภายนอก ยังไม่นำยาอะไรมาทาเอง โดยยังไม่ทราบการวินิจฉัยที่แน่ชัด